Diari Oficial de la Generalitat Valenciana


Sumari del DOGV 7336, del 11-08-2014 (2014/7053)

RESOLUCIÓ de 14 de juliol de 2014, de la Dirección General de Empresas Agroalimentarias y Pesca, per la qual s'autoritza el canvi de cultiu de l'establiment d'aqüicultura marina amb número de registre 23.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7336

Data del DOGV
:   11-08-2014

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2014/7053


Data del document
:   14-07-2014

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua
    * empresa privada

RESOLUCIÓ de 14 de juliol de 2014, de la Dirección General de Empresas Agroalimentarias y Pesca, per la qual s'autoritza el canvi de cultiu de l'establiment d'aqüicultura marina amb número de registre 23. [2014/7053]  
Vista la Resolució de 7 de juny de 2001, de la Direcció General de Pesca i Comercialització Agrària, per la qual s'autoritza la Sociedad Europea de Acuicultura, SL, la instal·lació d'un establiment de granja marina en terrenys de domini públic marítim terrestre davant del terme municipal de Calp (Alacant), amb una capacitat màxima de producció de 218 tones de daurada i llobarro.  
Vista la Resolució de 14 de setembre de 2012, de la Secretaria Autonòmica d'Agricultura, Pesca, Alimentació i Aigua, per la qual s'autoritza el canvi de titularitat de l'establiment d'aqüicultura marina amb número de registre 23 a favor de Niordseas, SL.  
Vista la sol·licitud presentada el 4 d'abril de 2014 per Niordseas, SL, d'autorització per al cultiu de corbina i círvia, que substituïx part del cultiu de daurada i llobarro, sense augment de la producció autoritzada i sense necessitat de realitzar modificacions en les instal·lacions, d'acord amb la memòria tècnica presentada.  
Vista la proposta del director territorial de la Conselleria de Presidència i Agricultura, Pesca, Alimentació i Aigua a Alacant, resolc  
Autoritzar el cultiu de corbina i círvia sense variar la producció autoritzada i sense modificació de les instal·lacions existents, d'acord amb la memòria tècnica presentada, subscrita el 4 d'abril de 2014 per Javier Vila Navarro, llicenciat en ciències biològiques.  
La producció màxima autoritzada serà de 54,5 tones de daurada; 54,5 tones de llobarro; 54,5 tones de corbina i 54,5 tones de círvia.  
  
La present resolució no posa fi a la via administrativa i en contra podrà interposar-se un recurs d'alçada davant del secretari autonòmic d'Agricultura, Pesca, Alimentació i Aigua, en el termini d'un mes, comptador des del dia de la notificació de la present resolució, de conformitat amb allò que disposa l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 14 de juliol de 2014.- La directora general d'Empreses Agroalimentàries i Pesca: Marta Valsangiacomo Gil.